钦定古今图书集成/理学汇编/学行典/第270卷 > 潘和道
## 钦定古今图书集成/理学汇编/学行典/第270卷 > 潘和道

按《天台县志》：潘和道，桥亭人。性颖悟，行刚直，恣意吟
咏，有少陵风，喜谈兵事。刘诚意过台，邀论相合曰：“方
今必有真主浑一天下，壶浆之迎，不在兹欤？”潘曰：“唐
虞之世，下有巢由，富贵非所期也。”刘力劝之仕，犹豫
久之，曰：“仆勇劣鹰扬，忠让叩马，不过为顽民归耳。”遂
隐于华顶，筑云山一览亭，自号竹坡隐者。